**UDKAST**

**TIL**

**Anordning om ikrafttræden for Grønland af lov om ændring af lov om luftfart**

VI FREDERIK DEN TIENDE, af Guds Nåde Danmarks Konge, gør vitterligt:

I medfør af § 3 i lov nr. 1569 af 12. december 2023 om ændring af lov om luftfart (Luftfartøjers adgang til luftfart inden for dansk område, delegation til private af visse opgaver på droneområdet og ændring af rammerne for Havarikommissionen for Civil Luftfart og Jernbanes undersøgelser m.v.) bestemmes:

**§ 1**

I lov om luftfart, som gældende for Grønland, jf. lovbekendtgørelse nr. 76 af 24. januar 2024, foretages følgende ændringer:

**1**. I *§ 7, stk. 2, nr. 4-6,* udgår »2 og«.

**2.** I § *134 a, stk. 1, 1. pkt*., ændres »Havarikommissionen« til: »Kommissionen«, og i *2. pkt.* ændres »Havarikommissionen benævnes« til: »Kommissionen benævnes«.

**3.** I *§ 136, stk. 1, nr. 3,* udgår »og«.

**4.** I *§ 136, stk. 1, nr. 4,* ændres »undersøgelsen.« til: »undersøgelsen, og«.

**5.** I *§ 136, stk. 1,* indsættes som *nr. 5:* »5) havarier, hvor civile luftfartøjer med en maksimal startvægt på 2.250 kg eller derunder er indblandet, når de finder sted over eller på dansk territorium, og hvor der opstår fatal eller alvorlig tilskadekomst, dog ikke havarier, hvor udelukkende faldskærm, dragefly, glideskærm eller paratrike er indblandet.«

**6.** I *§ 136, stk. 3, § 137, stk. 1, § 138, stk. 2, § 139, stk. 1, § 140, stk. 5, § 142, stk. 1, 1. pkt.,* og *§ 144 b, stk. 2*, ændres »havarikommissionen« til: »Havarikommissionen«.

**7.** I *§ 138, stk. 1, 2. pkt., § 142, stk. 2, 1. pkt.,* og *§ 144 b, stk. 1*, ændres »kommissionens« til: »Havarikommissionens«.

**8.** I *§ 138, stk. 1, 2. pkt., § 139, stk. 1* *og* *2, § 143, stk. 1 og stk. 3, 1. pkt., § 144 a, stk. 1* *og* *2,* og *§ 144 b, stk. 5*, ændres »kommissionen« til: »Havarikommissionen«.

**9.** I *§ 140, stk. 3, § 142, stk. 2, 2. pkt., § 143, stk. 2, § 144* og *§ 144 b, stk. 6,* ændres »Kommissionen« til: »Havarikommissionen«.

**10.** I *§ 144 a, stk. 1,* ændres »Kommissionens« til: »Havarikommissionens«.

**11.** *§ 144 b, stk. 7*, affattes således:   
 »*Stk. 7.* Transportministeren kan anmode Havarikommissionen om at foretage yderligere undersøgelser i en sag.«

**12**. I *§ 148, stk. 8,* ændres »stk. 2« til: »stk. 1«.

**13.** I *§ 152* indsættes efter stk. 1 som nyt stykke:   
 »*Stk. 2.* Ministeren kan overlade beføjelser til at træffe afgørelser på droneområdet, som efter loven er tillagt ministeren eller Trafikstyrelsen, til  
1) andre offentlige myndigheder,  
2) private organisationer,  
3) virksomheder eller  
4) sagkyndige.«

Stk. 2 og 3 bliver herefter stk. 3 og 4.

**14.** I *§ 152, stk. 2*, der bliver stk. 3, ændres »endvidere« til: »i øvrigt«.

**15.** I *§ 152, stk. 3,* der bliver stk. 4, indsættes efter »stk. 2«: »og 3«.

**16.** Efter § 153 aindsættes i *kapitel 14*:   
 »**§ 153 b.** Transportministeren kan fastsætte regler om, at ansøgninger, klager og andre henvendelser vedrørende luftfartsområdet skal sendes til Trafikstyrelsen ved anvendelse af en digital løsning, som Trafikstyrelsen stiller til rådighed. Ministeren kan herunder fastsætte regler om, at ansøgninger, klager og andre henvendelser, der ikke sendes ved anvendelse af en digital løsning, som Trafikstyrelsen stiller til rådighed, kan afvises af Trafikstyrelsen, jf. dog stk. 3.   
  *Stk. 2*. Ministeren kan endvidere fastsætte regler om, hvordan en borger eller en virksomhed, der ikke kan anvende en digital løsning, kan sende en ansøgning, klage eller henvendelse.   
 *Stk. 3*. Transportministeren kan fastsætte regler om, at Trafikstyrelsen helt ekstraordinært kan undlade at afvise en ansøgning, klage eller henvendelse, der ikke er sendt ved anvendelse af en digital løsning, som Trafikstyrelsen stiller til rådighed.   
  *Stk. 4*. En digital ansøgning, klage eller henvendelse anses for at være kommet frem, når den er tilgængelig for Trafikstyrelsen.   
  *Stk. 5.* Transportministeren kan fastsætte regler om, at adgang til de digitale løsninger, som Trafikstyrelsen stiller til rådighed, skal foregå via elektroniske identifikationsordninger.«

**§ 2**

*Stk. 1.* Anordningen træder i kraft den 1. januar 2025.

*Stk. 2.* Regler fastsat i medfør af § 152, stk. 3, i lov om luftfart, som gældende for Grønland, jf. lovbekendtgørelse nr. 76 af 24. januar 2024, forbliver i kraft, indtil de ophæves eller afløses af regler udstedt i medfør af § 152, stk. 4, i lov om luftfart, som gældende for Grønland, jf. denne lovs § 1, nr. 13.